als_Latn dik_Latn sag_Latn
Facebook prezantoi një aplikacion të ri në pajisjet mobile, i cili lejon njerëzit që jetojnë në vendet në zhvillim të aksesojnë shërbimet bazike në internet pa pagesë. Aplikacioni, që është prezantuar fillimisht në Zambia, lejon përdoruesit të shfletojnë një sërë shërbimesh që ofrojnë informacione të ndryshme mbi shëndetin, punën etj.
Këtu përfshihen shërbimet AccuWeather, Airtel, eZeLibrary, Facebook, Facts for Life, Google Search, Go Zambia Jobs, Kokoliko, MAMA (Mobile Alliance for Maternal Action), Messenger, Wikipedia, WRAPP (Women’s Rights App) dhe Zambia uReport.
Duke ofruar shërbimet bazike pa pagesë nëpërmjet aplikacionit, Facebook shpreson që të shtohet numri i njerëzve që përdorin internetin dhe t’i ndihmojë ata të zbulojnë shërbimet e vlefshme që nuk kanë mënyrë tjetër qasjeje.
“Për momentin, vetëm 15% e njerëzve në Zambia qasen në internet,” tha shefi ekzekutiv i Facebook-ut, Mark Zuckerberg, në një postim në kohështrirjen e tij.
“Shumë shpejt, kushdo do të ketë mundësi të përdor internetin falas për të gjetur punë, për të marrë informacione mbi shëndetin, dhe të përdorin mjete si Facebook për t’u lidhur me njerëzit që ata duan.”
Aplikacioni është i pari i krijuar nga projekti Internet.org- një ortakëri globale e krijuar vitin e kaluar me qëllimin për t’u ofruar qasje në internet dy të tretës së botës që nuk janë akoma të lidhur. Përveç Facebook-ut, në këtë projekt bëjnë pjesë edhe Ericsson, MediaTek, Nokia, Opera, Qualcomm dhe Samsung.
“Ne mendojmë se çdo njeri duhet të ketë qasje falas në shërbimet bazike në internet- t, ku të marrë informacione për shëndetin, edukimin, punën,” tha Zuckerberg.
“Gjatë këtyre viteve të fundit ne kemi bashkëpunuar me operatorët mobil në të gjithë botën për të realizuar këtë projekt. Ne po shohim që ky vizion po bëhet realitet, dhe kemi ndihmuar tashmë rreth 3 milionë njerëz, të cilët nuk kanë pasur qasje më përpara, të qasen në internet.
(Herë të lexuara: 202)
als_Latn eng_Latn als_Latn als_Latn als_Latn als_Latn als_Latn als_Latn als_Latn